**Ministru kabineta noteikumu projekta „Grozījumi Ministru kabineta 2003. gada 29. aprīļa noteikumos Nr. 239 „Finanšu ministrijas nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 16.septembra sēdes protokollēmuma (prot. Nr.49 64.§) „Informatīvais ziņojums "Par priekšlikumiem noziedzīgi iegūtu līdzekļu legalizācijas un terorisma finansēšanas risku novērtēšanas institucionālajam modelim”” 6.punktu pieņemts zināšanai, ka Finanšu ministrija un Tieslietu ministrija atbilstoši informatīvā ziņojuma 3.sadaļā norādītajām kompetences jomām ir noziedzīgi iegūtu līdzekļu legalizācijas un terorisma finansēšanas risku novēršanas politiku veidojošās institūcijas. Finanšu ministrija ir vadošā valsts pārvaldes iestāde noziedzīgi iegūtu līdzekļu legalizācijas un terorisma finansēšanas risku novēršanas politikas veidošanā. Ministru kabinets ir atbildīgs par politikas, tostarp noziedzīgi iegūtu līdzekļu legalizācijas un terorisma finansēšanas novēršanas  politikas veidošanu valstī, un tādējādi politiku veidojošās iestādes kā izpildvaras īstenotājas atrodas Ministru kabineta padotībā. Atbilstoši noziedzīgi iegūtu līdzekļu legalizācijas un terorisma finansēšanas novēršanas  politikas veidošanas jomu kompetences sadalījumam uz Tieslietu ministrijas kompetenci tiesību normu veidošanas jomā kā uz tieslietu jomas politikas veidotāju attiecina nefinanšu sektora noziedzīgi iegūtu līdzekļu legalizācijas un terorisma finansēšanas novēršanas  politikas veidošanu valstī, kā arī pirmstiesas izmeklēšanas iestāžu, prokuratūras, tiesu, tiesu izpildītāju un Kontroles dienesta nozares politikas (strikti ievērojot to, ka šis dienests ir Latvijas Republikas Ģenerālprokuratūras pārraudzībā esoša iestāde) veidošanu, savukārt uz Finanšu ministriju ir attiecināma finanšu sektora noziedzīgi iegūtu līdzekļu legalizācijas un terorisma finansēšanas novēršanas  politikas veidošana valstī.  Saeima 2013.gada 19.decembrī pieņēma grozījumus Civilprocesa likumā un papildināja Civilprocesa likuma 82.pantu ar septīto daļu, nosakot, ka juridisko personu lietas kasācijas instances tiesā ved to amatpersonas, kas darbojas likumā, statūtos vai nolikumā piešķirto pilnvaru ietvaros, vai arī tās tiek vestas ar advokāta starpniecību. Tā kā ministriju kasācijas instances tiesā pārstāv ne tikai ministrijas amatpersonas, bet atbilstoši kompetencei arī padotības iestāžu amatpersonas un kapitālsabiedrību, kurās ministrija ir valsts kapitāla daļu turētāja, darbinieki, tad nolikumu nepieciešams papildināt, iekļaujot tajā regulējumu ministrijas pārstāvības nodrošināšanai kasācijas instances tiesā civilprocesā.  Ministru kabineta noteikumu projekts „Grozījumi Ministru kabineta 2003. gada 29. aprīļa noteikumos Nr.239 „Finanšu ministrijas nolikums”” (turpmāk – projekts) paredz:   1. papildināt noteikumus ar jaunu 5.18¹ apakšpunktu, nosakot Finanšu ministrijas kompetenci veidot politiku noziedzīgi iegūtu līdzekļu legalizācijas un terorisma finansēšanas novēršanas jomā; 2. izteikt V. nodaļas nosaukumu jaunā redakcijā; 3. papildināt noteikumus ar jaunu 26. punktu, tādējādi nosakot, ka atbilstoši Civilprocesa likuma 82.panta septītajai daļai nekustamo īpašumu jomā Finanšu ministriju kasācijas instances tiesā pārstāv valsts akciju sabiedrības „Valsts nekustamie īpašumi” darbinieki; 4. papildināt noteikumus ar 1.pielikumu, kurš satur Valsts akciju sabiedrības „Valsts nekustamie īpašumi” darbinieku, kuri tiesīgi pārstāvēt ministriju kasācijas instances tiesā nekustamo īpašumu pārvaldīšanas jomā, amatu sarakstu. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, kapitālsabiedrības, kurās tā ir kapitāla daļu turētāja. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz, tāpēc sabiedrības līdzdalība projekta izstrādē nav plānota. Sabiedrība var izteikt savus priekšlikumus pēc projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un kapitālsabiedrības, kurās tā ir kapitāla daļu turētāja. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institucionālā struktūra netiek mainīta, tiek precizētas pārvaldes funkcijas. |
| 3. | Cita informācija | Nav |

Anotācijas III un V sadaļa – projekts šo jomu neskar.

Finanšu ministre D. Reizniece - Ozola

Vīza:

Valsts sekretāre B. Bāne

20.10.2016 15:21

689

A.Valtere, 67095484

astra.valtere@fm.gov.lv